หมาเห่าชนวนดับ
แท็กซี่วัย66เดือดยิงเพื่อนบ้านตาย1เจ็บ1,ทะเลาะเรื่องหมาเอากันถึงตาย หนุ่มใหญ่โชเฟอร์แท็กซี่ลากปืนลูกซองเรมิงตันยิงใส่เพื่อนบ้านรุ่นหลานดับ ส่วนภรรยาสาหัส ขณะยืนเกาะรั้วต่อว่าเรื่องสุนัขเห่าเสียงดังทั้งคืน หลังก่อเหตุยืนรอมอบตัวกับตำรวจ ระบายความอัดอั้นกระทบกระทั่งตั้งแต่เข้ามาปลูกบ้านอยู่ข้างๆ เมื่อประมาณ 10 ปีที่แล้ว ทั้งเรื่องสุนัข น้ำฝนไหลเข้าบ้าน เคยติดคุกมาแล้วครั้งหนึ่งจากฟิวส์ขาดใช้มีดไล่ฟันคู่กรณี พอพ้นโทษพยายามแก้ไขปัญหาแต่ไม่จบ จึงยุติด้วยปืนลูกซอง,เพื่อนบ้านทะเลาะกันถึงตาย เปิดเผยเมื่อเวลา 09.00 น. วันที่ 30 พ.ย. ร.ต.ท.ณัฐวุฒิ เรืองบุญ พงส.สน.อุดมสุข รับแจ้งเหตุยิงกันมีผู้เสียชีวิตและบาดเจ็บ 2 ราย เหตุเกิดหน้าบ้านเลขที่ 18 ซอยทุ่งเศรษฐี แยก 41 ถนนรามคำแหง 2 แขวงดอกไม้ เขตประเวศ กทม. จึงรุดไปตรวจสอบที่เกิดเหตุพร้อม พ.ต.อ.วัชรพงศ์ ดำรงค์ศรี รอง ผบก.น.4 พ.ต.อ.สมพร กฤษณพิพัฒน์ ผกก.สน.อุดมสุข พ.ต.ท.สมปอง สำราญใจ รอง ผกก.สส.สน.อุดมสุข พ.ต.ท.สุพจน์ พุ่มแหยม สว.สส.สน.อุดมสุข แพทย์นิติเวชฯ รพ.ตร. เจ้าหน้าที่กองพิสูจน์หลักฐานและมูลนิธิร่วมกตัญญู,ที่เกิดเหตุริมถนนหน้าบ้านหลังดังกล่าว พบศพนายนันทพล พรมเอี่ยม อายุ 34 ปี เจ้าหน้าที่ฝ่ายประกันภัย ธ.ไทยพาณิชย์ สำนักงานใหญ่ รัชโยธิน อยู่บ้านเลขที่ 16 ซอยทุ่งเศรษฐี แยก 41 ใกล้จุดเกิดเหตุ ถูกยิงด้วยปืนลูกซองเบอร์ 12 เข้าที่โหนกแก้มซ้าย 1 นัด นอนตะแคงขวาจมกองเลือด ผู้ตายสวมเสื้อยืดแขนสั้นสีเขียว กางเกงขาสั้นสีน้ำตาล นอกจากนี้ยังพบผู้บาดเจ็บอีก 1 ราย ทราบชื่อ น.ส.รัสรินทร์ ธีรธนเรืองศรี อายุ 41 ปี ภรรยาผู้ตาย ทำงานเป็นเลขานุการ ผู้จัดการฝ่ายสินค้าอุปโภคบริโภค บ.ดีทแฮล์ม จก. ย่านบางนา ถูกยิงด้วยปืนขนาดเดียวกันเข้าที่ศีรษะบาดเจ็บสาหัส พลเมืองดีนำส่ง รพ.ปิยะมินทร์ บางนา ตรวจสอบในที่เกิดเหตุพบเศษหนังศีรษะมนุษย์และปลอกกระสุนปืนลูกซอง 2 ปลอก จึงเก็บไว้เป็นหลักฐาน เบื้องต้นพบผู้ก่อเหตุรายนี้คือ นายอดุลย์ เอี่ยมมี อายุ 66 ปี โชเฟอร์แท็กซี่ เจ้าของบ้านหลังเกิดเหตุ ถือปืนลูกซองเรมิงตัน ห้านัด ทะเบียน กท 5659168 พร้อมกระสุน 8 นัด ยืนรอมอบตัวกับตำรวจ,นายอดุลย์ เอี่ยมมี ผู้ต้องหาสารภาพมีปัญหากับผู้ตายและคนเจ็บที่เป็นเพื่อนบ้าน ตั้งแต่เข้ามาปลูกบ้านอยู่ข้างๆเมื่อปี 47 มีปัญหากระทบกระทั่งมาตลอด ระหว่างสร้างบ้านผู้ตายมีปากเสียงว่าเสียงดังก่อความเดือดร้อนรำคาญ พอสร้างบ้านเสร็จเวลาฝนตกผู้ตายมักบ่นว่าน้ำไหลเข้าบ้าน นอกจากนี้ ยังกล่าวหาว่าสุนัขที่เลี้ยงไว้ในบ้าน 3 ตัว ประกอบด้วยสุนัขพันธุ์บางแก้ว 2 ตัว สุนัขพันธุ์ลาบราดอร์ 1ตัว,เห่าส่งเสียงดังทั้งคืนจนไม่ได้หลับนอน ก่อนหน้าเคยติดคุกมาแล้วครั้งหนึ่ง เมื่อปี 48 โดยตนใช้มีดฟัน น.ส.รัสรินทร์ และมารดาของ น.ส.รัสรินทร์บาดเจ็บทั้งคู่ ถูกตำรวจ สน.อุดมสุข แจ้งข้อหาพยายามฆ่า ต้องโทษจำคุก 4 เดือน หลังพ้นโทษพยายามแก้ไขปัญหาทั้งหมด แต่ผู้ตายยังไม่พอใจ มีเรื่องกระทบกระทั่งกันมาตลอด ตนจึงตัดสินใจซื้อปืนลูกซองกระบอกที่ใช้ก่อเหตุในราคา 40,000 บาท มีทะเบียนถูกต้อง เมื่อปี 57 เจตนามีไว้เพื่อป้องกันตัว กระทั่งเช้าก่อนเกิดเหตุคนเจ็บ-คนตายมายืนเกาะประตูรั้วหน้าบ้านด่าทอนางสุวรรณ เอี่ยมมี อายุ 60 ปี ภรรยาตนอย่างเสียหาย เรื่องที่สุนัขเห่าเสียงดังทั้งคืน จึงบันดาลโทสะวิ่งเข้าไปคว้าปืนลูกซองมาพาดกับรั้วยิงใส่ 2 นัด,ผมมาสร้างบ้านก็หาว่าเสียงดัง พอปลูกบ้านเสร็จ ทางฝั่งโน้นบ่นว่าน้ำไหลเข้าบ้าน ผมต้องเข้าไปซ่อมให้ ต่อมาบ่นว่าหมาที่บ้านเห่าเสียงดังไม่ได้หลับนอน จนมีปากเสียงกัน หมามันเห่าทั้งคืนซะที่ไหน พูดกันเกินไป อีกอย่างทางโน้นก็เลี้ยงหมาพันธ์ชิสุที่เห่าเสียงดังเหมือนกัน แถมยังเคยเอาขี้หมามาป้ายที่หน้าบ้านผมจนมีเรื่องมาแล้ว ผู้ต้องหารายนี้ระบายอย่างอัดอั้น,พ.ต.อ.วัชรพงศ์ ดำรงค์ศรี รอง ผบก.น.4 เผยสอบสวนพบเป็นเรื่องของเพื่อนบ้านที่บาดหมางกันมานาน ถึงขนาดใช้มีดไล่ฟันจนบาดเจ็บ ทำให้ผู้ต้องหาต้องโทษมาครั้งหนึ่งแล้ว ครั้งนี้รุนแรงถึงขั้นตัดสินปัญหาใช้ปืนยิงจนมีผู้บาดเจ็บและเสียชีวิต เป็นอุทาหรณ์ของผู้ที่มีบ้านติดกัน ปัญหาต่างๆสามารถแก้ไขได้ถ้ามีการเจรจากันดีๆ หรือมีคนกลางช่วยไกล่เกลี่ย ปัญหาอาจไม่รุนแรงถึงขั้นนี้ เบื้องต้นแจ้งข้อหาใช้อาวุธปืนฆ่าผู้อื่นตายโดยเจตนา ส่งตัวให้ พงส.สน.อุดมสุข ดำเนินการ
ทะเลาะเรื่องหมาเอากันถึงตาย หนุ่มใหญ่โชเฟอร์แท็กซี่ลากปืนลูกซองเรมิงตันยิงใส่เพื่อนบ้านรุ่นหลานดับ ส่วนภรรยาสาหัส ขณะยืนเกาะรั้วต่อว่าเรื่องสุนัขเห่าเสียงดังทั้งคืน
ข่าวหน้า1,หมาเห่า,แท็กซี่,เพื่อนบ้าน,นันทพล พรมเอี่ยม,ถูกยิง,รัสรินทร์ ธีรธนเรืองศรี,อดุลย์ เอี่ยมมี,วัชรพงศ์ ดำรงค์ศรี